ciscoriordan/open-greek-corpus-annotations huggingface dataset:
lysias.in-eratosthenem 78
καὶ τοσούτων καὶ ἑτέρων κακῶν καὶ αἰσχρῶν καὶ πάλαι καὶ νεωστὶ καὶ μικρῶν καὶ μεγάλων αἰτίου γεγενημένου τολμήσουσιν αὑτοὺς φίλους ὄντας ἀποφαίνειν , οὐχ ὑπὲρ ὑμῶν ἀποθανόντος Θηραμένους ἀλλʼ ὑπὲρ τῆς αὑτοῦ πονηρίας , καὶ δικαίως μὲν ἐν ὀλιγαρχίᾳ δίκην δόντος ( ἤδη γὰρ αὐτὴν κατέλυσε ) , δικαίως δʼ ἂν ἐν δημοκρατίᾳ · δὶς γὰρ ὑμᾶς κατεδουλώσατο , τῶν μὲν παρόντων καταφρονῶν , τῶν δὲ ἀπόντων ἐπιθυμῶν , καὶ τῷ καλλίστῳ ὀνόματι χρώμενος δεινοτάτων ἔργων διδάσκαλος καταστάς .
Lemmas: καί τοσοῦτος καί ἕτερος κακός καί αἰσχρός καί πάλαι καί νεωστί καί μικρός καί μέγας αἴτιος γίγνομαι τολμάω ἑαυτοῦ φίλος εἰμί ἀποφαίνω , οὐ ὑπέρ σύ ἀποθνῄσκω Θηραμένης ἀλλά ὑπέρ ὁ ἑαυτοῦ πονηρία , καί δίκαιος μέν ἐν ὀλιγαρχία δίκη δίδωμι ( ἤδη γάρ αὐτός καταλύω ) , δίκαιος δέ ἄν ἐν δημοκρατία · δίς γάρ σύ καταδουλόω , ὁ μέν πάρειμι καταφρονέω , ὁ δέ ἄπειμι ἐπιθυμέω , καί ὁ καλός ὄνομα χράω δεινός ἔργον διδάσκαλος καθίστημι .
lysias.in-eratosthenem 79
περὶ μὲν τοίνυν Θηραμένους ἱκανά μοί ἐστι τὰ κατηγορημένα · ἥκει δʼ ὑμῖν ἐκεῖνος ὁ καιρός , ἐν ᾧ δεῖ συγγνώμην καὶ ἔλεον μὴ εἶναι ἐν ταῖς ὑμετέραις γνώμαις , ἀλλὰ παρὰ Ἐρατοσθένους καὶ τῶν τούτου συναρχόντων δίκην λαβεῖν , μηδὲ μαχομένους μὲν κρείττους εἶναι τῶν πολεμίων , ψηφιζομένους δὲ ἥττους τῶν ἐχθρῶν .
Lemmas: περί μέν τοίνυν Θηραμένης ἱκανός ἐγώ εἰμί ὁ κατηγορέω · ἥκω δέ σύ ἐκεῖνος ὁ καιρός , ἐν ὅς δέω συγγνώμη καί ἔλεος μή εἰμί ἐν ὁ ὑμέτερος γνώμη , ἀλλά παρά Ἐρατοσθένης καί ὁ οὗτος συνάρχω δίκη λαμβάνω , μηδέ μάχομαι μέν κρατύς εἰμί ὁ πολέμιος , ψηφίζω δέ ἥσσων ὁ ἐχθρός .
lysias.in-eratosthenem 80
μηδʼ ὧν φασι μέλλειν πράξειν πλείω χάριν αὐτοῖς ἴστε , ἢ ὧν ἐποίησαν ὀργίζεσθε · μηδʼ ἀποῦσι μὲν τοῖς τριάκοντα ἐπιβουλεύετε , παρόντας δʼ ἀφῆτε · μηδὲ τῆς τύχης , ἣ τούτους παρέδωκε τῇ πόλει , κάκιον ὑμῖν αὐτοῖς βοηθήσητε .
Lemmas: μηδέ ὅς φημί μέλλω πράσσω πολύς χάρις αὐτός οἶδα , ἤ ὅς ποιέω ὀργίζω · μηδέ ἄπειμι μέν ὁ τριάκοντα ἐπιβουλεύω , πάρειμι δέ ἀφίημι · μηδέ ὁ τύχη , ὅς οὗτος παραδίδωμι ὁ πόλις , κακός σύ αὐτός βοηθέω .
lysias.in-eratosthenem 81
κατηγόρηται δὴ Ἐρατοσθένους καὶ τῶν τούτου φίλων , οἷς τὰς ἀπολογίας ἀνοίσει καὶ μεθʼ ὧν αὐτῷ ταῦτα πέπρακται . ὁ μέντοι ἀγὼν οὐκ ἐξ ἴσου τῇ πόλει καὶ Ἐρατοσθένει · οὗτος μὲν γὰρ κατήγορος καὶ δικαστὴς αὑτὸς ἦν τῶν κρινομένων , ἡμεῖς δὲ νυνὶ εἰς κατηγορίαν καὶ ἀπολογίαν καθέσταμεν .
Lemmas: κατηγορέω δή Ἐρατοσθένης καί ὁ οὗτος φίλος , ὅς ὁ ἀπολογία ἀναφέρω καί μετά ὅς αὐτός οὗτος πράσσω . ὁ μέντοι ἀγών οὐ ἐκ ἴσος ὁ πόλις καί Ἐρατοσθένης · οὗτος μέν γάρ κατήγορος καί δικαστής αὐτός εἰμί ὁ κρίνω , ἐγώ δέ νυνί εἰς κατηγορία καί ἀπολογία καθίστημι .
lysias.in-eratosthenem 82
καὶ οὗτοι μὲν τοὺς οὐδὲν ἀδικοῦντας ἀκρίτους ἀπέκτειναν , ὑμεῖς δὲ τοὺς ἀπολέσαντας τὴν πόλιν κατὰ τὸν νόμον ἀξιοῦτε κρίνειν , παρʼ ὧν οὐδʼ ἂν παρανόμως βουλόμενοι δίκην λαμβάνειν ἀξίαν τῶν ἀδικημάτων ὧν τὴν πόλιν ἠδικήκασι λάβοιτε . τί γὰρ ἂν παθόντες δίκην τὴν ἀξίαν εἴησαν τῶν ἔργων δεδωκότες ;
Lemmas: καί οὗτος μέν ὁ οὐδείς ἀδικέω ἄκριτος ἀποκτείνω , σύ δέ ὁ ἀπόλλυμι ὁ πόλις κατά ὁ νόμος ἀξιόω κρίνω , παρά ὅς οὐδέ ἄν παράνομος βούλομαι δίκη λαμβάνω ἄξιος ὁ ἀδίκημα ὅς ὁ πόλις ἀδικέω λαμβάνω . τίς γάρ ἄν πάσχω δίκη ὁ ἄξιος εἰμί ὁ ἔργον δίδωμι ;
lysias.in-eratosthenem 83
πότερον εἰ αὐτοὺς ἀποκτείναιτε καὶ τοὺς παῖδας αὐτῶν , ἱκανὴν ἂν τοῦ φόνου δίκην λάβοιμεν , ὧν οὗτοι πατέρας καὶ ὑεῖς καὶ ἀδελφοὺς ἀκρίτους ἀπέκτειναν ; ἀλλὰ εἰ τὰ χρήματα τὰ φανερὰ δημεύσαιτε , καλῶς ἂν ἔχοι ἢ τῇ πόλει , ἧς οὗτοι πολλὰ εἰλήφασιν , ἢ τοῖς ἰδιώταις ,
Lemmas: πότερος εἰ αὐτός ἀποκτείνω καί ὁ παῖς αὐτός , ἱκανός ἄν ὁ φόνος δίκη λαμβάνω , ὅς οὗτος πατήρ καί υἱός καί ἀδελφός ἄκριτος ἀποκτείνω ; ἀλλά εἰ ὁ χρῆμα ὁ φανερός δημεύω , καλός ἄν ἔχω ἤ ὁ πόλις , ὅς οὗτος πολύς λαμβάνω , ἤ ὁ ἰδιώτης ,
lysias.in-eratosthenem 84
ὧν τὰς οἰκίας ἐξεπόρθησαν ; ἐπειδὴ τοίνυν πάντα ποιοῦντες δίκην παρʼ αὐτῶν τὴν ἀξίαν οὐκ ἂν δύναισθε λαβεῖν , πῶς οὐκ αἰσχρὸν ὑμῖν καὶ ἡντινοῦν ἀπολιπεῖν , ἥντινά τις βούλοιτο παρὰ τούτων λαμβάνειν ; πᾶν δʼ ἄν μοι δοκεῖ τολμῆσαι , ὅστις νυνὶ οὐχ ἑτέρων ὄντων τῶν δικαστῶν ἀλλʼ αὐτῶν τῶν κακῶς πεπονθότων , ἥκει ἀπολογησόμενος πρὸς αὐτοὺς τοὺς μάρτυρας τῆς τούτου πονηρίας · τοσοῦτον ἢ ὑμῶν καταπεφρόνηκεν ἢ ἑτέροις πεπίστευκεν .
Lemmas: ὅς ὁ οἰκία ἐκπορθέω ; ἐπειδή τοίνυν πᾶς ποιέω δίκη παρά αὐτός ὁ ἄξιος οὐ ἄν δύναμαι λαμβάνω , πῶς οὐ αἰσχρός σύ καί ὅστις ἀπολείπω , ὅστις τις βούλομαι παρά οὗτος λαμβάνω ; πᾶς δέ ἄν ἐγώ δοκέω τολμάω , ὅστις νυνί οὐ ἕτερος εἰμί ὁ δικαστής ἀλλά αὐτός ὁ κακός πάσχω , ἥκω ἀπολογέομαι πρός αὐτός ὁ μάρτυς ὁ οὗτος πονηρία · τοσοῦτος ἤ σύ καταφρονέω ἤ ἕτερος πιστεύω .
lysias.in-eratosthenem 85
ὧν ἀμφοτέρων ἄξιον ἐπιμεληθῆναι , ἐνθυμουμένους ὅτι οὔτʼ ἂν ἐκεῖνα ἐδύναντο ποιεῖν μὴ ἑτέρων συμπραττόντων οὔτʼ ἂν νῦν ἐπεχείρησαν ἐλθεῖν μὴ ὑπὸ τῶν αὐτῶν οἰόμενοι σωθήσεσθαι , οἳ οὐ τούτοις ἥκουσι βοηθήσοντες , ἀλλὰ ἡγούμενοι πολλὴν ἄδειαν σφίσιν ἔσεσθαι τῶν τε πεπραγμένων καὶ τοῦ λοιποῦ ποιεῖν ὅ τι ἂν βούλωνται , εἰ τοὺς μεγίστων κακῶν αἰτίους λαβόντες ἀφήσετε .
Lemmas: ὅς ἀμφότερος ἄξιος ἐπιμελέομαι , ἐνθυμέομαι ὅτι οὔτε ἄν ἐκεῖνος δύναμαι ποιέω μή ἕτερος συμπράσσω οὔτε ἄν νῦν ἐπιχειρέω ἔρχομαι μή ὑπό ὁ αὐτός οἴομαι σῴζω , ὅς οὐ οὗτος ἥκω βοηθέω , ἀλλά ἡγέομαι πολύς ἄδεια σφεῖς εἰμί ὁ τε πράσσω καί ὁ λοιπός ποιέω ὅς τις ἄν βούλομαι , εἰ ὁ μέγας κακός αἴτιος λαμβάνω ἀφίημι .
lysias.in-eratosthenem 86
ἀλλὰ καὶ τῶν συνερούντων αὐτοῖς ἄξιον θαυμάζειν , πότερον ὡς καλοὶ κἀγαθοὶ αἰτήσονται , τὴν αὑτῶν ἀρετὴν πλείονος ἀξίαν ἀποφαίνοντες τῆς τούτων πονηρίας · ἐβουλόμην μέντʼ ἂν αὐτοὺς οὕτω προθύμους εἶναι σῴζειν τὴν πόλιν , ὥσπερ οὗτοι ἀπολλύναι ἢ ὡς δεινοὶ λέγειν ἀπολογήσονται καὶ τὰ τούτων ἔργα πολλοῦ ἄξια ἀποφανοῦσιν . ἀλλʼ οὐχ ὑπὲρ ὑμῶν οὐδεὶς αὐτῶν οὐδὲ τὰ δίκαια πώποτε ἐπεχείρησεν εἰπεῖν .
Lemmas: ἀλλά καί ὁ συνεράω αὐτός ἄξιος θαυμάζω , πότερος ὡς καλός ἀγαθός αἰτέω , ὁ ἑαυτοῦ ἀρετή πολύς ἄξιος ἀποφαίνω ὁ οὗτος πονηρία · βούλομαι μέντοι ἄν αὐτός οὕτως πρόθυμος εἰμί σῴζω ὁ πόλις , ὥσπερ οὗτος ἀπόλλυμι ἤ ὡς δεινός λέγω ἀπολογέομαι καί ὁ οὗτος ἔργον πολύς ἄξιος ἀποφαίνω . ἀλλά οὐ ὑπέρ σύ οὐδείς αὐτός οὐδέ ὁ δίκαιος πώποτε ἐπιχειρέω λέγω .
lysias.in-eratosthenem 87
ἀλλὰ τοὺς μάρτυρας ἄξιον ἰδεῖν , οἳ τούτοις μαρτυροῦντες αὑτῶν κατηγοροῦσι , σφόδρα ἐπιλήσμονας καὶ εὐήθεις νομίζοντες ὑμᾶς εἶναι , εἰ διὰ μὲν τοῦ ὑμετέρου πλήθους ἀδεῶς ἡγοῦνται τοὺς τριάκοντα σώσειν , διὰ δὲ Ἐρατοσθένην καὶ τοὺς συνάρχοντας αὐτοῦ δεινὸν ἦν καὶ τῶν τεθνεώτων ἐπʼ ἐκφορὰν ἐλθεῖν .
Lemmas: ἀλλά ὁ μάρτυς ἄξιος ὁράω , ὅς οὗτος μαρτυρέω ἑαυτοῦ κατηγορέω , σφόδρα ἐπιλήσμων καί εὐήθης νομίζω σύ εἰμί , εἰ διά μέν ὁ ὑμέτερος πλῆθος ἀδεής ἡγέομαι ὁ τριάκοντα σῴζω , διά δέ Ἐρατοσθένης καί ὁ συνάρχω αὐτός δεινός εἰμί καί ὁ θνῄσκω ἐπί ἐκφορά ἔρχομαι .
lysias.in-eratosthenem 88
καίτοι οὗτοι μὲν σωθέντες πάλιν ἂν δύναιντο τὴν πόλιν ἀπολέσαι · ἐκεῖνοι δέ , οὓς οὗτοι ἀπώλεσαν , τελευτήσαντες τὸν βίον πέρας ἔχουσι τῆς παρὰ τῶν ἐχθρῶν τιμωρίας . οὐκ οὖν δεινὸν εἰ τῶν μὲν ἀδίκως τεθνεώτων οἱ φίλοι συναπώλλυντο , αὐτοῖς δὲ τοῖς τὴν πόλιν ἀπολέσασι δήπου ἐπʼ ἐκφορὰν πολλοὶ ἥξουσιν , ὁπότε βοηθεῖν τοσοῦτοι παρασκευάζονται ;
Lemmas: καίτοι οὗτος μέν σῴζω πάλιν ἄν δύναμαι ὁ πόλις ἀπόλλυμι · ἐκεῖνος δέ , ὅς οὗτος ἀπόλλυμι , τελευτάω ὁ βίος πέρας ἔχω ὁ παρά ὁ ἐχθρός τιμωρία . οὐ οὖν δεινός εἰ ὁ μέν ἄδικος θνῄσκω ὁ φίλος συναπόλλυμι , αὐτός δέ ὁ ὁ πόλις ἀπόλλυμι δήπου ἐπί ἐκφορά πολύς ἥκω , ὁπότε βοηθέω τοσοῦτος παρασκευάζω ;
lysias.in-eratosthenem 89
καὶ μὲν δὴ πολλῷ ῥᾷον ἡγοῦμαι εἶναι ὑπὲρ ὧν ὑμεῖς ἐπάσχετε ἀντειπεῖν , ἢ ὑπὲρ ὧν οὗτοι πεποιήκασιν ἀπολογήσασθαι . καίτοι λέγουσιν ὡς Ἐρατοσθένει ἐλάχιστα τῶν τριάκοντα κακὰ εἴργασται , καὶ διὰ τοῦτο αὐτὸν ἀξιοῦσι σωθῆναι · ὅτι δὲ τῶν ἄλλων Ἑλλήνων πλεῖστα εἰς ὑμᾶς ἐξημάρτηκεν ,
Lemmas: καί μέν δή πολύς ῥᾴδιος ἡγέομαι εἰμί ὑπέρ ὅς σύ πάσχω ἀντιλέγω , ἤ ὑπέρ ὅς οὗτος ποιέω ἀπολογέομαι . καίτοι λέγω ὡς Ἐρατοσθένης ἐλαχύς ὁ τριάκοντα κακός ἐργάζομαι , καί διά οὗτος αὐτός ἀξιόω σῴζω · ὅτι δέ ὁ ἄλλος Ἕλλην πολύς εἰς σύ ἐξαμαρτάνω ,
lysias.in-eratosthenem 90
οὐκ οἴονται χρῆναι αὐτὸν ἀπολέσθαι ; ὑμεῖς δὲ δείξατε ἥντινα γνώμην ἔχετε περὶ τῶν πραγμάτων . εἰ μὲν γὰρ τούτου καταψηφιεῖσθε , δῆλοι ἔσεσθε ὡς ὀργιζόμενοι τοῖς πεπραγμένοις · εἰ δὲ ἀποψηφιεῖσθε , ὀφθήσεσθε τῶν αὐτῶν ἔργων ἐπιθυμηταὶ τούτοις ὄντες , καὶ οὐχ ἕξετε λέγειν ὅτι τὰ ὑπὸ τῶν τριάκοντα
Lemmas: οὐ οἴομαι χρή αὐτός ἀπόλλυμι ; σύ δέ δείκνυμι ὅστις γνώμη ἔχω περί ὁ πρᾶγμα . εἰ μέν γάρ οὗτος καταψηφίζομαι , δῆλος εἰμί ὡς ὀργίζω ὁ πράσσω · εἰ δέ ἀποψηφίζομαι , ὁράω ὁ αὐτός ἔργον ἐπιθυμητής οὗτος εἰμί , καί οὐ ἔχω λέγω ὅτι ὁ ὑπό ὁ τριάκοντα
lysias.in-eratosthenem 91
προσταχθέντα ἐποιεῖτε · νυνὶ μὲν γὰρ οὐδεὶς ὑμᾶς ἀναγκάζει παρὰ τὴν ὑμετέραν γνώμην ψηφίζεσθαι . ὥστε συμβουλεύω μὴ τούτων ἀποψηφισαμένους ὑμῶν αὐτῶν καταψηφίσασθαι . μηδʼ οἴεσθε κρύβδην τὴν ψῆφον εἶναι φανερὰν γὰρ τῇ πόλει τὴν ὑμετέραν γνώμην ποιήσετε .
Lemmas: προστάσσω ποιέω · νυνί μέν γάρ οὐδείς σύ ἀναγκάζω παρά ὁ ὑμέτερος γνώμη ψηφίζω . ὥστε συμβουλεύω μή οὗτος ἀποψηφίζομαι σύ αὐτός καταψηφίζομαι . μηδέ οἴομαι κρύβδην ὁ ψῆφος εἰμί φανερός γάρ ὁ πόλις ὁ ὑμέτερος γνώμη ποιέω .
lysias.in-eratosthenem 92
βούλομαι δὲ ὀλίγα ἑκατέρους ἀναμνήσας καταβαίνειν , τούς τε ἐξ ἄστεως καὶ τοὺς ἐκ Πειραιῶς , ἵνα τὰς ὑμῖν τούτων γεγενημένας συμφορὰς παραδείγματα ἔχοντες τὴν ψῆφον φέρητε . καὶ πρῶτον μὲν ὅσοι ἐξ ἄστεώς ἐστε , σκέψασθε ὅτι ὑπὸ τούτων οὕτω σφόδρα ἤρχεσθε , ὥστε ἀδελφοῖς καὶ ὑέσι καὶ πολίταις ἠναγκάζεσθε πολεμεῖν τοιοῦτον πόλεμον , ἐν ᾧ ἡττηθέντες μὲν τοῖς νικήσασι τὸ ἴσον ἔχετε , νικήσαντες δʼ ἄν τούτοις ἐδουλεύετε .
Lemmas: βούλομαι δέ ὀλίγος ἑκάτερος ἀναμιμνῄσκω καταβαίνω , ὁ τε ἐκ ἄστυ καί ὁ ἐκ Πειραιεύς , ἵνα ὁ σύ οὗτος γίγνομαι συμφορά παράδειγμα ἔχω ὁ ψῆφος φέρω . καί πρότερος μέν ὅσος ἐκ ἄστυ εἰμί , σκοπέω ὅτι ὑπό οὗτος οὕτως σφόδρα ἄρχω , ὥστε ἀδελφός καί υἱός καί πολίτης ἀναγκάζω πολεμέω τοιοῦτος πόλεμος , ἐν ὅς ἡσσάομαι μέν ὁ νικάω ὁ ἴσος ἔχω , νικάω δέ ἄν οὗτος δουλεύω .
lysias.in-eratosthenem 93
καὶ τοὺς ἰδίους οἴκους οὗτοι μὲν ἐκ τῶν πραγμάτων μεγάλους ἐκτήσαντο , ὑμεῖς δὲ διὰ τὸν πρὸς ἀλλήλους πόλεμον ἐλάττους ἔχετε · συνωφελεῖσθαι μὲν γὰρ ὑμᾶς οὐκ ἠξίουν , συνδιαβάλλεσθαι δʼ ἠνάγκαζον , εἰς τοσοῦτον ὑπεροψίας ἐλθόντες ὥστε οὐ τῶν ἀγαθῶν κοινούμενοι πιστοὺς ὑμᾶς ἐκτῶντο , ἀλλὰ τῶν ὀνειδῶν μεταδιδόντες εὔνους ὤοντο εἶναι .
Lemmas: καί ὁ ἴδιος οἶκος οὗτος μέν ἐκ ὁ πρᾶγμα μέγας κτάομαι , σύ δέ διά ὁ πρός ἀλλήλων πόλεμος ἐλαχύς ἔχω · συνωφελέω μέν γάρ σύ οὐ ἀξιόω , συνδιαβάλλω δέ ἀναγκάζω , εἰς τοσοῦτος ὑπεροψία ἔρχομαι ὥστε οὐ ὁ ἀγαθός κοινόω πιστός σύ κτάομαι , ἀλλά ὁ ὄνειδος μεταδίδωμι εὔνους οἴομαι εἰμί .
lysias.in-eratosthenem 94
ἀνθʼ ὧν ὑμεῖς νῦν ἐν τῷ θαρραλέῳ ὄντες , καθʼ ὅσον δύνασθε , καὶ ὑπὲρ ὑμῶν αὐτῶν καὶ ὑπὲρ τῶν ἐκ Πειραιῶς τιμωρήσασθε , ἐνθυμηθέντες μὲν ὅτι ὑπὸ τούτων πονηροτάτων ὄντων ἤρχεσθε , ἐνθυμηθέντες δὲ ὅτι μετʼ ἀνδρῶν νῦν ἀρίστων πολιτεύεσθε καὶ τοῖς πολεμίοις μάχεσθε καὶ περὶ τῆς πόλεως βουλεύεσθε , ἀναμνησθέντες δὲ τῶν ἐπικούρων , οὓς οὗτοι φύλακας τῆς σφετέρας ἀρχῆς καὶ τῆς ὑμετέρας δουλείας εἰς τὴν ἀκρόπολιν κατέστησαν .
Lemmas: ἀντί ὅς σύ νῦν ἐν ὁ θαρσαλέος εἰμί , κατά ὅσος δύναμαι , καί ὑπέρ σύ αὐτός καί ὑπέρ ὁ ἐκ Πειραιεύς τιμωρέω , ἐνθυμέομαι μέν ὅτι ὑπό οὗτος πονηρός εἰμί ἄρχω , ἐνθυμέομαι δέ ὅτι μετά ἀνήρ νῦν ἀγαθός πολιτεύω καί ὁ πολέμιος μάχομαι καί περί ὁ πόλις βουλεύω , ἀναμιμνῄσκω δέ ὁ ἐπίκουρος , ὅς οὗτος φύλαξ ὁ σφέτερος ἀρχή καί ὁ ὑμέτερος δουλεία εἰς ὁ ἀκρόπολις καθίστημι .
lysias.in-eratosthenem 95
καὶ πρὸς ὑμᾶς μὲν ἔτι πολλῶν ὄντων εἰπεῖν τοσαῦτα λέγω . ὅσοι δʼ ἐκ Πειραιῶς ἐστε , πρῶτον μὲν τῶν ὅπλων ἀναμνήσθητε , ὅτι πολλὰς μάχας ἐν τῇ ἀλλοτρίᾳ μαχεσάμενοι οὐχ ὑπὸ τῶν πολεμίων ἀλλʼ ὑπὸ τούτων εἰρήνης οὔσης ἀφῃρέθητε τὰ ὅπλα , ἔπειθʼ ὅτι ἐξεκηρύχθητε μὲν ἐκ τῆς πόλεως , ἣν ὑμῖν οἱ πατέρες παρέδοσαν , φεύγοντας δὲ ὑμᾶς ἐκ τῶν πόλεων ἐξῃτοῦντο .
Lemmas: καί πρός σύ μέν ἔτι πολύς εἰμί λέγω τοσοῦτος λέγω . ὅσος δέ ἐκ Πειραιεύς εἰμί , πρότερος μέν ὁ ὅπλον ἀναμιμνῄσκω , ὅτι πολύς μάχη ἐν ὁ ἀλλότριος μάχομαι οὐ ὑπό ὁ πολέμιος ἀλλά ὑπό οὗτος εἰρήνη εἰμί ἀφαιρέω ὁ ὅπλον , ἔπειτα ὅτι ἐκκηρύσσω μέν ἐκ ὁ πόλις , ὅς σύ ὁ πατήρ παραδίδωμι , φεύγω δέ σύ ἐκ ὁ πόλις ἐξαιτέω .
lysias.in-eratosthenem 96
ἀνθʼ ὧν ὀργίσθητε μὲν ὥσπερ ὅτʼ ἐφεύγετε , ἀναμνήσθητε δὲ καὶ τῶν ἄλλων κακῶν ἃ πεπόνθατε ὑπʼ αὐτῶν , οἳ τοὺς μὲν ἐκ τῆς ἀγορᾶς τοὺς δʼ ἐκ τῶν ἱερῶν συναρπάζοντες βιαίως ἀπέκτειναν , τοὺς δὲ ἀπὸ τέκνων καὶ γονέων καὶ γυναικῶν ἀφέλκοντες φονέας αὑτῶν ἠνάγκασαν γενέσθαι καὶ οὐδὲ ταφῆς τῆς νομιζομένης εἴασαν τυχεῖν , ἡγούμενοι τὴν αὑτῶν ἀρχὴν βεβαιοτέραν εἶναι τῆς παρὰ τῶν θεῶν τιμωρίας . ὅσοι δὲ τὸν θάνατον διέφυγον ,
Lemmas: ἀντί ὅς ὀργίζω μέν ὥσπερ ὅτε φεύγω , ἀναμιμνῄσκω δέ καί ὁ ἄλλος κακός ὅς πάσχω ὑπό αὐτός , ὅς ὁ μέν ἐκ ὁ ἀγορά ὁ δέ ἐκ ὁ ἱερός συναρπάζω βίαιος ἀποκτείνω , ὁ δέ ἀπό τέκνον καί γονεύς καί γυνή ἀφέλκω φονεύς ἑαυτοῦ ἀναγκάζω γίγνομαι καί οὐδέ ταφή ὁ νομίζω ἐάω τυγχάνω , ἡγέομαι ὁ ἑαυτοῦ ἀρχή βέβαιος εἰμί ὁ παρά ὁ θεός τιμωρία . ὅσος δέ ὁ θάνατος διαφεύγω ,
lysias.in-eratosthenem 97
πολλαχοῦ κινδυνεύσαντες καὶ εἰς πολλὰς πόλεις πλανηθέντες καὶ πανταχόθεν ἐκκηρυττόμενοι , ἐνδεεῖς ὄντες τῶν ἐπιτηδείων , οἱ μὲν ἐν πολεμίᾳ τῇ πατρίδι τοὺς παῖδας καταλιπόντες , οἱ δʼ ἐν ξένῃ γῇ , πολλῶν ἐναντιουμένων ἤλθετε εἰς τὸν Πειραιᾶ . πολλῶν δὲ καὶ μεγάλων κινδύνων ὑπαρξάντων ἄνδρες ἀγαθοὶ γενόμενοι τοὺς μὲν ἠλευθερώσατε , τοὺς δʼ εἰς τὴν πατρίδα κατηγάγετε .
Lemmas: πολλαχοῦ κινδυνεύω καί εἰς πολύς πόλις πλανάω καί πανταχόθεν ἐκκηρύσσω , ἐνδεής εἰμί ὁ ἐπιτήδειος , ὁ μέν ἐν πολέμιος ὁ πατρίς ὁ παῖς καταλείπω , ὁ δέ ἐν ξένος γῆ , πολύς ἐναντιόομαι ἔρχομαι εἰς ὁ Πειραιεύς . πολύς δέ καί μέγας κίνδυνος ὑπάρχω ἀνήρ ἀγαθός γίγνομαι ὁ μέν ἐλευθερόω , ὁ δέ εἰς ὁ πατρίς κατάγω .
lysias.in-eratosthenem 98
εἰ δὲ ἐδυστυχήσατε καὶ τούτων ἡμάρτετε , αὐτοὶ μὲν ἂν δείσαντες ἐφεύγετε μὴ πάθητε τοιαῦτα οἷα καὶ πρότερον , καὶ οὔτʼ ἂν ἱερὰ οὔτε βωμοὶ ὑμᾶς ἀδικουμένους διὰ τοὺς τούτων τρόπους ὠφέλησαν , ἃ καὶ τοῖς ἀδικοῦσι σωτήρια γίγνεται · οἱ δὲ παῖδες ὑμῶν , ὅσοι μὲν ἐνθάδε ἦσαν , ὑπὸ τούτων ἂν ὑβρίζοντο , οἱ δʼ ἐπὶ ξένης μικρῶν ἂν ἕνεκα συμβολαίων ἐδούλευον ἐρημίᾳ τῶν ἐπικουρησόντων .
Lemmas: εἰ δέ δυστυχέω καί οὗτος ἁμαρτάνω , αὐτός μέν ἄν δείδω φεύγω μή πάσχω τοιοῦτος οἷος καί πρότερος , καί οὔτε ἄν ἱερός οὔτε βωμός σύ ἀδικέω διά ὁ οὗτος τρόπος ὠφελέω , ὅς καί ὁ ἀδικέω σωτήριος γίγνομαι · ὁ δέ παῖς σύ , ὅσος μέν ἐνθάδε εἰμί , ὑπό οὗτος ἄν ὑβρίζω , ὁ δέ ἐπί ξένος μικρός ἄν ἕνεκα συμβόλαιος δουλεύω ἐρημία ὁ ἐπικουρέω .
lysias.in-eratosthenem 99
ἀλλὰ γὰρ οὐ τὰ μέλλοντα ἔσεσθαι βούλομαι λέγειν , τὰ πραχθέντα ὑπὸ τούτων οὐ δυνάμενος εἰπεῖν . οὐδὲ γὰρ ἑνὸς κατηγόρου οὐδὲ δυοῖν ἔργον ἐστίν , ἀλλὰ πολλῶν . ὅμως δὲ τῆς ἐμῆς προθυμίας οὐδὲν ἐλλέλειπται , ὑπέρ τε τῶν ἱερῶν , ἃ οὗτοι τὰ μὲν ἀπέδοντο τὰ δʼ εἰσιόντες ἐμίαινον , ὑπέρ τε τῆς πόλεως , ἣν μικρὰν ἐποίουν , ὑπέρ τε τῶν νεωρίων , ἃ καθεῖλον , καὶ ὑπὲρ τῶν τεθνεώτων , οἷς ὑμεῖς , ἐπειδὴ ζῶσιν ἐπαμῦναι οὐκ ἐδύνασθε , ἀποθανοῦσι βοηθήσατε .
Lemmas: ἀλλά γάρ οὐ ὁ μέλλω εἰμί βούλομαι λέγω , ὁ πράσσω ὑπό οὗτος οὐ δύναμαι λέγω . οὐδέ γάρ εἷς κατήγορος οὐδέ δύο ἔργον εἰμί , ἀλλά πολύς . ὅμως δέ ὁ ἐμός προθυμία οὐδείς ἐλλείπω , ὑπέρ τε ὁ ἱερός , ὅς οὗτος ὁ μέν ἀποδίδωμι ὁ δέ εἰσέρχομαι μιαίνω , ὑπέρ τε ὁ πόλις , ὅς μικρός ποιέω , ὑπέρ τε ὁ νεώριον , ὅς καθαιρέω , καί ὑπέρ ὁ θνῄσκω , ὅς σύ , ἐπειδή ζάω ἐπαμύνω οὐ δύναμαι , ἀποθνῄσκω βοηθέω .
lysias.in-eratosthenem 100
οἶμαι δʼ αὐτοὺς ἡμῶν τε ἀκροᾶσθαι καὶ ὑμᾶς εἴσεσθαι τὴν ψῆφον φέροντας , ἡγουμένους , ὅσοι μὲν ἂν τούτων ἀποψηφίσησθε , αὐτῶν θάνατον κατεψηφισμένους ἔσεσθαι , ὅσοι δʼ ἂν παρὰ τούτων δίκην λάβωσιν , ὑπὲρ αὐτῶν τιμωρίας πεποιημένους . παύσομαι κατηγορῶν . ἀκηκόατε , ἑωράκατε , πεπόνθατε , ἔχετε · δικάζετε .
Lemmas: οἴομαι δέ αὐτός ἐγώ τε ἀκροάομαι καί σύ οἶδα ὁ ψῆφος φέρω , ἡγέομαι , ὅσος μέν ἄν οὗτος ἀποψηφίζομαι , αὐτός θάνατος καταψηφίζομαι εἰμί , ὅσος δέ ἄν παρά οὗτος δίκη λαμβάνω , ὑπέρ αὐτός τιμωρία ποιέω . παύω κατηγορέω . ἀκούω , ὁράω , πάσχω , ἔχω · δικάζω .